stanford-oval/wikipedia huggingface dataset:
Kurt Cobain
Elämäkerta > Kuolemanjälkeinen maine

Cobainin kuoleman jälkeen hänen suosionsa on säilynyt muun muassa monien postuumien Nirvana-julkaisujen myötä (esimerkiksi MTV Unplugged in New York vuonna 1994 ja From the Muddy Banks of the Wishkah vuonna 1996). Cobainin musiikista ja elämästä on runsaasti taltiointeja. Hänen muutamista kirjoituksistaan on koottu kirja Kurt Cobain: Journals (Kurt Cobain: Päiväkirjat). Vuonna 2007 julkaistiin elokuva Kurt Cobain: About a Son, joka koostuu Michael Azerradin haastattelusta kirjaan Nirvana - Come as You Are. Tammikuussa 2007 Cobainin leski Courtney Love alkoi keskustelemaan isojen studioiden kanssa aikeestaan tehdä elokuva yhteisestä elämästään Cobainin kanssa. Elokuva perustuisi Charless Crossin Heavier than Heaven -elämäkertaan Cobainista.
Vuonna 2019 myytiin huutokaupassa Cobainin Utero-kiertueella vuonna 1993 käyttämä Fender Mustang -kitara 340 000 dollarin hintaan ja hänen MTV Unplugged in New York -keikalla käyttämänsä oliivinvihreä neuletakki 334 000 dollarilla.
Elämäkerta > Hall Of Fame

Vuonna 2014 Nirvana nostettiin Rock And Roll Hall Of Fameen. Tilaisuudessa Novoselic ja Grohl soittivat ensimmäistä kertaa yhdessä Cobainin muistolle tämän kuoleman jälkeen. Tapahtumaa isännöi REM:in laulaja Michael Stipe. Vierailevina artisteina esiintyivät Joan Jett, Annie Clark, Lorde ja Kim Gordon.
Elämäkerta > Sivuprojektit

Cobain oli hektisestä elämästään huolimatta myös mukana monissa eri musiikkiprojekteissa. Hän tuotti muun muassa Melvins-yhtyeen Houdini-albumin, joka julkaistiin 1993. Hän soitti myös rytmikitaraa ja perkussioita albumilla. Cobain esiintyi myös 1990 Mark Laneganin kuuluisalla The Winding Sheet -albumilla kappaleissa "Down in the Dark" ja "Where Did You Sleep Last Night", joissa hän soitti rytmikitaraa ja lauloi taustoja. Cobain oli mukana myös vaimonsa Courtney Loven yhtyeen Holen toisella albumilla Live Through This, jolla hän lauloi taustoja muun muassa kappaleissa "Asking for It" ja "Softer. Softest", mutta hänen panostaan albumilla ei mainittu krediteissä. Albumi julkaistiin vain noin viikko Cobainin kuoleman jälkeen.
Elämäkerta > Cobainin vaikutus grunge- ja rockmusiikkiin

Cobain ei ollut kitaristina keskivertoharrastelijaa taitavampi mutta hänen omintakeinen soittotyylinsä on vaikuttanut niihin ominaisuuksiin, jotka grungessa ovat ilmeisiä. Hänen kitarasoundinsa koostui paljon monista psykedeelisistä ja rosoisista efekteistä. Myös hänen aggressiota ja ahdistusta purkaavat punk-asenteelliset sanoituksensa loivat tietyn melankolisen normin grungerockiin. Verrattuna punkiin, grungessa katsotaan olevan enemmän sävyjä ja rytmimuutoksia.
Diskografia > Fecal Matter

Illiteracy Will Prevail (1985)
Diskografia > Nirvana

Bleach (15. kesäkuuta 1989) #89 US (platinaa) #33 UK Sub Pop
Blew (joulukuu 1989) Tupelo Records
Nevermind (24. syyskuuta 1991) #1 US (10x Platinaa) #7 UK (2× platinaa) Geffen
Hormoaning (5. helmikuuta 1992) Geffen
Incesticide (14. joulukuuta 1992) #39 US (Platinaa) #14 UK (kultaa)Geffen
In Utero (21. syyskuuta 1993) #1 US (5x Platinaa) #1 UK (kultaa) Geffen
Singles (joulukuu 1995) Geffen
Nirvana (21. lokakuuta 2002) #3 US (platinaa) #3 UK Geffen
Sliver: The Best of the Box (1. marraskuuta 2005) #21 US #56 UK Geffen
Diskografia > Nirvana > Videot

Live! Tonight! Sold Out!! 1994, VHS
Nirvana, The Untold Stories 2003, DVD
Classic Albums - Nirvana - Nevermind 2005, DVD
Live! Tonight! Sold Out!! 2006, DVD
At Reading Festival 1992 2007, DVD
MTV Unplugged 1993 2007, DVD
Diskografia > Nirvana > Kokoelmalaatikot

With the Lights Out (2004)
Diskografia > Nirvana > Live

From the Muddy Banks of the Wishkah (1996)
Diskografia > Hole

Live Through This (1994) laulaa taustoja
Diskografia > Earth

Extra-Capsular Extraction (1991) laulaa taustoja
Diskografia > Mark Lanegan

The Winding Sheet (1990) soittaa kitaraa ja laulaa taustoja kappaleissa "Down in the Dark" ja "Where Did You Sleep Last Night"
Diskografia > The Melvins

Houdini (1993) soittaa kitaraa, perkussiota ja tuotti albumin
Kitarat

Cobain käytti monia eri kitaroita, esimerkiksi Nirvanan alkuaikoina hän käytti kopiokitaroita (mm. Univox Hi-Flier) ja kitaroita joita hän sai panttilainaamoista halvalla. Kuuluisuutensa myötä hän alkoi käyttämään enimmäkseen Fendereitä, joista hänen eniten käyttämänsä mallit olivat muun muassa Fender Jaguar ja Fender Mustang. Hänelle kustomoitiin monia eri kitaroita, joista tunnetuin on Fender Jag-Stang. Ensimmäinen versio saatiin myyntiin 1996. Courtney Love lahjoitti alkuperäisen prototyypin R.E.M.in kitaristille Peter Buckille.
Cobainin akustinen 1959 Martin D-18E -mallinen kitara myytiin kesäkuussa 2020 huutokaupassa Yhdysvalloissa 6 010 000 dollarin hintaan. Kyseessä on korkein kitarasta maksettu summa koskaan. Cobain soitti myytyä kitaraa Nirvanan legendaarisessa MTV Unplugged -esityksessä vuonna 1993. Cobainin kitaran mukana tuli sen alkuperäinen kotelo, kitarankieliä, kolme plektraa ja samettipussissa hopeinen veitsi, haarukka ja lusikka.
Kitarat > Fender Mustangit

| Kitara | Valmistettu | Väri | Muuta |
| --- | --- | --- | --- |
| Fender Mustang | 1969 | Lake Placid | käytössä muun muassa "Smells Like Teen Spirit" -musiikkivideossa ja 1991—1992 keikoilla |
| Fender Mustang | ei tietoa | Fiesta Red | käytössä In Utero-kiertueella 1993—1994 |
| Fender Mustang | ei tietoa | Sonic Blue | Cobainilla oli kolme eri versiota mallista, joista kahta hän käytti In Utero kiertueella. Yhden kitaroista Courtney Love lahjoitti eräälle fanille Cobainin kuoleman jälkeen. |
| Fender Mustang | 1960-luku | hiottu | käytössä vuonna 1989, jolloin Jason Everman oli yhtyeessä |
| Fender Mustang | 1977 | Sunburst | käytössä muun muassa 23. tammikuuta 1993 Rio de Janeiron keikan encoressa |
| Fender Mustang (modifioitu) | ei tietoa | hiottu | käytössä vuonna 1989, jolloin Jason Everman oli yhtyeessä |
Kitarat > Fender Jaguarit

| Kitara | Valmistettu | Väri | Muuta |
| --- | --- | --- | --- |
| Fender Jaguar (modifioitu) | 1965 | Sunburst | käytetyin kitara Nevermind-albumin aikoihin. Holen kitaristi Eric Erlandson esiintyi yhtyeen musiikkivideossa "Doll Parts" tämän kitaran kanssa. |
Kitarat > Fender Stratocasterit

| Kitara | Valmistettu | Väri | Muuta |
| --- | --- | --- | --- |
| Fender Stratocaster | ei tietoa | valkoinen | kitarasta käytetty kahta versiota, joista toista Cobain käytti Nirvanan keikalla MTV Music Awardsissa syyskuussa 1992. Cobain hajotti kitaran myöhemmin Seattlen keikalla. Toista versiota hän käytti muun muassa Argentiinan keikalla samana vuonna. |
| Fender Stratocaster | 1959 | kokomusta | kitarassa oli tarra, jossa luki "Vandalism: as beautiful as a rock in a cop's face". Cobain käytti tätä kitaraa muun muassa Nirvanan keikalla Seattlessa 31. lokakuuta 1991. |
| Fender Stratocaster | ei tietoa | musta | käytettiin Nevermindin nauhoituksissa, missä se myös hajotettiin. Erästä toista versiota Cobain soitti muun muassa Nirvanan esiintymisessä Reading-festivaaleilla elokuussa 1992. Myös kolmas versio Cobainin käytössä on ollut tammikuun 1993 Sao Paulon nauhoituksissa, missä se hajotettiin. |
Kitarat > Fender Telecasterit

| Kitara | Valmistettu | Väri | Muuta |
| --- | --- | --- | --- |
| Fender Telecaster | ei tietoa | sininen | Cobain maalasi alun perin Sunburst-värisen kitaran sinisellä lateksimaalilla ja raaputti siihen sydämen ja nimen "Courtney". Kitara nähdään muutamia lyhyitä kertoja "Come as You Are"-musiikkivideossa. |
| Fender Telecaster Custom | 1993 tai 1994 | ? | Viimeisiä Cobainin käyttämiä sähkökitaroita. Fender lahjoitti sen hänelle vuoden 1994 alussa. Hän soitti sitä muun muassa Pat Smearin ja Holen Eric Erlandsonin kanssa kotonaan maaliskuussa 1994. |
Kirjallisuutta

Jeff Burlingame: Kurt Cobain: Oh Well, Whatever, Nevermind.  Enslow, 2006.  ISBN 0-7660-2426-1
Charles Cross: Heavier Than Heaven: A Biography of Kurt Cobain.  Hyperion, 2001.  ISBN 0-7868-8402-9
Christopher Sandford: Kurt Cobain.  Like, 1995.  ISBN 978-952-01-0295-1
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Kurt Cobainin muistokirjoitus Helsingin Sanomissa[vanhentunut linkki] (10.4.1994)
Kurt Cobain Internet Movie Databasessa. (englanniksi)
The Kurt Cobain Equipment F.A.Q. (englanniksi)
Sshep.com (Arkistoitu – Internet Archive)
Nirvana
| --- | --- |
Studioalbumit:  Bleach  Nevermind  In Utero 
Livealbumit:  MTV Unplugged in New York  From the Muddy Banks of the Wishkah 
Kokoelmat: Nevermind It's an Interview | Incesticide | Nirvana | Sliver: The Best of the Box
EP:t: Blew | Hormoaning
Singlet: "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut: Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta: Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja 2  Espanja  Ranska  BnF data  Katalonia  Saksa  Italia  Israel  Suomi (KANTO)  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  Grammy Awards  MusicBrainz 
Henkilöt:  Deutsche Biographie  DDB  Trove 
Muut:  SNAC  IdRef 
Cobainin suunnittelema Jag-Stang, jota valmistettiin vuosina 1994-2001 ja 2003-2005. Ensimmäinen versio kitarasta saatiin kuitenkin vasta 1996.
Taikasana

Abrakadabra on yksi tunnetuimmista taikasanoista
Abrakadabra lausuttuna puolalaisella ääntämyksellä.
Taikasana on magian harjoittamisessa tai taikatempuissa käytettävä sana tai lyhyt fraasi. Taikasanoja käytetään nykyään erityisesti taikurien esityksissä tehostamaan esityksen vaikutusta.
Taikasanojen alkuperä juontaa usein muinaisista rukouksista, loitsuista ja uskonnollisista teksteistä. Esimerkiksi tunnettu taikasana "abrakadabra" on peräisin toiselta vuosisadalta eKr., ja sen alkuperästä on useita teorioita, mukaan lukien yhteys heprealaiseen ilmaisuun "Ha brakha dabra" (siunaus on puhunut).
Tunnettuja taikasanoja

Abrakadabra
Hokkus pokkus
Seesam aukene
Simsalabim
Voilà
Tunnettuja taikasanoja > Suomalaisten taikureiden taikasanoja

Ananasakäämä (Timo Taikuri)
Jokeri pokeri poks (Simo Aalto)
Suolaa, suolaa, enemmän suolaa  (Fakiiri Kronblom)
René Crevel

René Crevel vuonna 1929.
René Crevel (10. elokuuta 1900 – 18. kesäkuuta 1935) oli ranskalainen surrealistinen kirjailija ja runoilija.
Elämä

Crevel syntyi pariisilaiseen porvarisperheeseen. Hänen isänsä oli kirjapainonjohtaja Eugène Crevel, joka hirttäytyi, kun René oli 14-vuotias. Äiti Louise-Marguerite Plet jäi yksin leskenä huolehtimaan neljästä lapsestaan.
Crevel suoritti lukion arvostetun Lycée Janson de Saullyn klassisella linjalla. Ylioppilaaksitulonsa jälkeen hän kirjoittautui Sorbonnen lakitieteen sekä filosofian tiedekuntiin. Seuraavana vuonna hänen vuotta vanhempi veljensä Georges kuoli keuhkotautiin.
Crevel astui lokakuussa 1920 suorittamaan asepalvelustaan mutta joutui suorittamaan asepalvelustaan vain aamuisin ja iltapäivät ja illat oli varattu yliopisto-opiskelulle. Suorittaessaan palvelua Latour-Maubourgin kasarmilla Crevel ystävystyi läheisesti Marcel Arlandin, Henri Cliquennois'n, François Baronin, Georges Limbourin, Max Morisen ja Roger Vitracin kanssa. Tämä nuorten miesten ryhmä oli kiinnostunut eurooppalaisen kirjallisuuden ympärillä liikkuvista avantgardisista liikkeistä, kuten futurismista ja dadaismista. Ryhmä julkaisi 1921 lehtensä Aventuren ensimmäisen numeron.
Kirjailija

Crevel tutustui 1921 surrealistisen suuntauksen keskeiseen hahmoon André Bretoniin ja liittyi heidän joukkoonsa. Hänet kuitenkin suljettiin ryhmän ulkopuolella vuonna 1925. Kirjallisuudessaan hän käsitteli itselleen läheisiä teemoja, kuten isänsä itsemurhaa ja siihen liittyvää äitinsä häpäisevästä käyttäytymistä johtuvaa vihaa tätä kohtaan. Usein todetaan juuri Crevelin varhaisten teosten Mon Corps et moi (1925) ja La Mort Difficile (1926) edustavan uskollisesti ajan nuorison tuntemaa mal du siècle –tunnetta.
René Crevel loi seuraavissa romaaneissaan Babylone ja Etes-vous fous? käsitteellisyyden, jota voidaan nimittää experimentaliaksi. Näin hän siis onnistui todella yhdistämään romaanin ja surrealismin. Toisaalta hänen työnsä sai vaikutuksia niistä pitkistä ja yksinäisistä viikoista ja kuukausista, joina hänen tuberkuloosiaan yritettiin hoitaa.
Kun Crevel oli 16. kesäkuuta 1935 saanut tietää sairastavansa munuaistuberkuloosia, seuraavana yönä eli 17. ja 18. kesäkuuta välisenä yönä hän teki kotonaan itsemurhan kaasun avulla.
Teokset

Détours, (1924)
Mon Corps et moi, (1925)
La Mort difficile, (1926)
Babylone, (1927)
L'Esprit contre la raison, (1928)
Êtes-vous fous ?,(1929)
Les Pieds dans le plat, (1933)
Le Roman cassé et derniers écrits, (1934—1935)
Teokset > Englanniksi

Babylon (translation of Babylone; Sun and Moon Press, 1996)
Putting My Foot in It (translation of Les Pieds dans le plat; Dalkey Archive Press, 1994)
Difficult Death (translation of La Mort difficile; Farrar, Straus and Giroux, 1986).
Teokset > Saksaksi

Mein Körper und ich , Europaverlag. Mon corps et moi, 1925
"Der schwierige Tod", Bibliothek Suhrkamp 987. La mort difficile, 1926
"Babylon", Europaverlag , Babylone (1927)
"Seid ihr verrückt?" Bibliothek Suhrkamp 1083. Êtes-vous fous?, 1929
Aiheesta muualla

Kuvia tai muita tiedostoja aiheesta René Crevel Wikimedia Commonsissa
René Crevel, Freud de l’Alchimiste à l’Hygiéniste (Arkistoitu – Internet Archive), Aikakauslehti Le Disque Vert, 2. vuosikerta, 3. sarja, n :o 1, 1924.
René Crevel, Muistiinpanoja  (Arkistoitu – Internet Archive), Revue Le S.A.S.D.L.R. (Le Surréalisme Au Service De La Révolution), n° 5, mai 1933.
Elämäkerta (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Belgia  Yhdysvallat  Japani  Tšekki  Australia  Kreikka  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID  Museum of Modern Art  ULAN 
Henkilöt:  Deutsche Biographie  DDB  Trove 
Muut:  SNAC  IdRef
Okralla maalattu keramiikka

Okralla värjätty keramiikka (engl. Ochre Coloured Pottery culture, OCP)  oli Pohjois-Intiassa Gangesin-Jamunan yläjuoksulla esiintynyt saviastioiden valmistustapa joskus 3700–800 eaa. Kulttuurin kukoistus lienee ollut 2000–1500 eaa., sen jälkeen kun Harappan kulttuuri romahti. Ihmiset asuivat yleensä melko pienissä savimajakylissä. Kulttuuri lienee koostunut melko sotaisista heimoista. Se levittäytyi mm hevosen avulla laajemmalle. Tunnettuja löytöpaikkoja mm Sinauli, Bara, Kalibangan. Tätä kulttuuria on usein pidetty joko harappalaisvaikutteisena intialaisena tai esirautakautisena arjalaisena kulttuurina. Joistain OCP-paikoista on löydetty kupariaarteita. OCP:n jälkeen tulivat ensimmäiset varmasti arjalaiset kulttuurit.
Okranvärinen keramiikka

Muinainen Intian-Pakistanin okranvärinen keramiikka on luultavasti monen kulttuurin tuottamaa keramiikkaa. Yleensä okranvärinen keramiikka on mielletty karkeatekoiseksi, mutta esimerkiksi La Qilassa on hienosti tehtyä okranväristä keramiikkaa.
Alue

Kulttuurin löytöpaikkojen keskittymä on Gangesin latvoilla Delhistä pohjoiskoilliseen Hardwarin lähellä, mutta kulttuurin ulottui hajanaisena laajalle alueelle. Kulttuuria oli Gangan ja Jamunan latvoilla ja ympäristössä. Eniten kulttuurin paikkoja on löydetty Saharapurista, joka sijaitsee Uttar Pradeshin luoteisosassa. Kylien ala oli yleensä 2–3 hehtaaria, mutta jotkut suurempia. Esimerkiksi La Qilan ala oli 6,3 ha. Tiheimmällä alueella Saharanpurissa OCP-kyliä oli 4–6 km välein, muualla ylemmässä Gangan laaksossa 5–8 km välein. Kylien kerrostumien paksuus oli 50–150 senttiä.
Kulttuurin luonne

Kulttuurin ihmiset elivät pääosin viljelyllä ja karjanhoidolla. He asuivat pienissä kylissä. Kyliä oli paljon ja tiheässä. Ne olivat melko lyhytikäisiä. Talot olivat savimajoja, joita tuki puurunko ja seinissä vitsaskimppurakenne. Viljeltiin sekä kesä- että talviviljoja: mm. ohraa, riisä ja vehnää. Vain harvoja tiilitaloja on löydetty. Kotieläiminä pidettiin nautoja, sikoja, vuohia ja lampaita. Myös hevonen tunnettiin. Eläin- ja ihmiskuvia tehtiin poltetusta savesta ja kuparista. Jotkut eläinkuvista esittävät härkiä. OCP:n keramiikka on yleensä erilaista kuin Harappan kulttuurin keramiikka. Kulttuuri tunsi hevosen, jonka avulla se luultavasti melko sotaisasti levittäytyi. Tunnettu on Sanaulin haudoista tehty sotavaunulöytö.
Ajoitusongelma

Okran väristä keramiikkaa tehtiin sen myöhemmällä alueella jo ennen Harappan kulttuuria. Luultavasti OCP-ihmiset olivat esiharappalaisesta kulttuurista irtautunut ryhmä.
Okralla värjätty keramiikka oli valtakulttuuri varsinkin toisella vuosituhannella eaa. Silloin se olisi ollut Pohjois-Intian pronssikauden viimeinen vaihe. Varhaisin esimerkki tästä tyylistä on löydetty Rajasthaista, Jaipurin läheisestä Johdhpurasta, jota ei saa sotkea Jodhpuriin. Kulttuuria tavattiin Sahibi-joen ja sen sivuhaarojen mm Krishnavatin ja Sothin varsilta. Nämä kaikki virtaavat Aravalli-joelta ja päättyvät Haryanan seuduilla Jamuna-jokeen. Tämä kulttuuri levisi Gangesin tasangolle 2. vuosituhannen alussa. Kulttuurin ajoitukset ovat hyvin kiistanalaisia vaihdellen välillä 3700–800 eaa.lähde? Joissain paikoissa, mm. Bargaonissa myöhäisharappalaisen ja OCP:n välillä oli selvä katko.
Joissain paikoissa OCP esiintyi ennen kupariaarteita, joissain sen jälkeen. OCP:n jälkeen tuli monissa paikoissa punamusta keramiikka.
Eräiden TL-ajoitusten mukaan kulttuuri olisi vallinnut noin 2600–1200 eaa., joista useimmat välillä 2000–1600 eaa.
Bisaulista on löydetty kahdenlaista okralla värjättyä keramiikkaa. Toinen on hyvin poltettua, jossa on mustia kuvioita. Toinen, ns tavallinen OCP on huonosti poltettua, paksusti okralla värjättyä. Jos OCP-keramiikan kuviointi muistuttaa Harappan keramiikkaa, sitä on löydetty harvoin.
Löytöpaikkoja

Ylemmässä Gangesin laaksossa on yli 120 OCP ja kupariaarrepaikaka:
Adinga, Aghiana, Ahar, Ahichchatra, Akrabas, Alipura, Ambkheri, Angaikhera, Anwarpur Baroli Asanwali, Atranjikhera, Badal Kaithwada, Badhaikalan, Bahadarabad, Baharia, Baherakhurd, Bahupura, Bakaraka Mound, Balua, Banti Khera,  Bundki, Bazidpur, Bhatpura, Bhedki, Bholni, Bithur, Budha Khera Ahir, Chandan, Chandausi, Chhajpura, Chhapar Heri, Chilhera, Chunehti Shekh, Daudpur, Daulatpur, Deoti, Dhaka, Dungar, Fatehgarh, Fatehpur, Fatehpur Jat, Fatehpur Saharanpur,  Gandhauli, Ghana Khandi, Gulariya, Hardi, Hastinapura, Hussinpur Bopada, Huzur Nagar, Indilapur, Jainer, Jainpur, Jahkera, Jaula, Jhal, Jhinjhana, Kabirpur, Kailaspur, Kamalapur, Kamalapur Hardoi, Kannauj, Kaul Heri, Kauriaganj, Kausambi, Khanjahanpur, Khatauli, Kheda Jat Kiratapur, Kolkikalan, Kridhni, Kudana, Kulheri, Ladava, Lakhmanti Kalan, Lal Qila, Madanpur, Mahmoodpur, Majhadpur, Mandla, Mandowala, Mathura, Matki Jhrauli Mohuiuddinpur, Mujahidpur, Mulaheri, Nakarahiya, Nala, Nasirpur Saharanpur, Niorai, Nirpalpur, Pajrana, Pariar, Piki, Pinjaura, Pipalsa Pur BalianRafiabbad, Rajdhana, Reri Malakpur, Sadabad, Saipai, Saket Colony, Salepur Bhokri, Sarkari Kumar, Sarkari Sheikh, Sarthauli, Saruppur Taga, Shahabad, Shamli-Shamla, Sheorajpur, Sherpur, Shikarpur, Shukartal,, Sikra Saharanpur, Singauli Taga, Sirsa There, Tahirpur, Tauli, Toda
OCP-alueen kartta.
Miksaus

Miksaus on äänitteen tekoon liittyvä prosessi, jossa eri ääniraitojen voimakkuudet ja sävyt säädetään mikserillä niin, että ne soivat toistensa suhteen halutulla tavalla ja eri äänet, kuten kitara, rummut, basso ja lauluraidat voi erottaa toisistaan. Mikrofonien ja muiden signaalin lähteiden yhteyteen ja mikserin väliin voi kytkeä erilaisia efektilaitteita, kuten kaikulaitteen tai flangerin. Miksaaja voi myös päättää sen, missä määrin jokin ääni soi oikealla tai vasemmalla kanavalla tai, onko ääni jaettu molemmille kanaville tasan.
Miksauksella voidaan viitata myös konsertin aikana tapahtuvaan sähköisesti vahvistetun esityksen äänentasojen säätöön tai julkaistun musiikkikappaleen rinnakkaisversioon, remixiin.
Agogo

Agogo
Agogo on samba-musiikissa käytetty metallinen soitin, jossa on kaksi kelloa, korkea ja matala. Agogon perussambarytmi on yleensä synkopoitu toistuva rytmi. Agogo voi olla osana rumpusettiä tai erikseen soitettavana. Agogo on etenkin karnevaalisambassa (batucada) käytetty soitin; muissa sambatyyleissä se on harvinaisempi.
Agogo on peräisin Länsi-Afrikasta, josta se on orjakaupan mukana siirtynyt Etelä-Amerikkaan, erityisesti Brasiliaan. Agogo muistuttaa toista länsi-afrikkalaista soitinta gankoguita.
Kohdunulkoinen raskaus

Kohdunulkoinen raskaus eli ektooppinen raskaus on tila, jossa hedelmöittynyt munasolu kiinnittyy muualle kuin kohtuonteloon.Yli 95 % ektooppisista raskauksista kehittyy munanjohtimessa. Harvoin munasolu saattaa kiinnittyä myös munasarjaan, vatsaontelon pintaan tai kohdun kaulakanavaan. Noin 1–2 % kaikista raskauksista on kohdunulkoisia, ja ne ovat yleisin äitien kuolinsyy. Alle yksi sadastatuhannesta ektooppisesta raskaudesta johtaa äidin kuolemaan.
Kohdunulkoinen raskaus voi hävitä itsestään, mutta jos näin ei käy, hoitovaihtoehtoina tulevat kyseeseen lääkehoito tai vatsaontelon tähystyksessä tehtävä leikkaus, jossa raskauskudos poistetaan.
Nimitys

On suositeltua käyttää termiä ektooppinen raskaus (virhesijaintinen raskaus), koska kohdunulkoinen raskaus ei sisällä tapauksia, joissa raskausmuodostuma sijaitsee kohdunkaulassa, kohdunsarvessa tai keisarileikkausarvessa.
Oireet

Noin 10%:lla naisista ei ilmene oireita kohdunulkoisessa raskaudessa. Oireet voivat muistuttaa keskenmenoa. Oireina on vaihteleva verinen vuoto ja alavatsan kivut. Pahoinvointia ja rintojen arkuutta voi esiintyä, jotka ovat muutenkin raskauden oireita. Harvinaisessa tilanteessa kohdunulkoinen raskaus kasvaa munatorvessa niin pitkälle, että se puhkeaa ja aiheuttaa voimakkaan vuodon vatsaonteloon ja shokin.
Aiheesta muualla

Kuvia tai muita tiedostoja aiheesta Kohdunulkoinen raskaus Wikimedia Commonsissa